मराठा आरक्षण : उदयनराजे आणि संभाजीराजे यांचं पटत नाहीये का?\nखरंतर विविध बैठकांना दोन्ही राजे उपस्थित राहतात. पण ज्या ठिकाणी संभाजीराजे उपस्थित राहतात, त्या ठिकाणी उदयनराजे उपस्थित राहत नाहीत.  

7 ऑक्टोबरला माथाडी कामगार नेते नरेंद्र पाटील यांनी नवी मुंबईला आयोजित केलेल्या बैठकीत दोन्ही राजेंना आमंत्रित केले होते. खासदार संभाजीराजे या बैठकीला उपस्थित राहिले. पण उदयनराजेंनी या बैठकीकडे पाठ फिरवली. 

याउलट खासदार उदयनराजे यांनी हे बैठकीला येण्याऐवजी नाशिकला कामानिमित्त गेल्याचं सांगण्यात आलं. छत्रपती उदयनराजे हे लवकरच मराठा समाजाच्या राज्यस्तरीय आंदोलनाची घोषणा करणार असल्याची चर्चा आहे. 

त्याआधी नाशिकमध्ये झालेल्या बैठकीत संभाजीराजे उपस्थित होते, पण उदयनराजे मात्र अनुपस्थित होते. 

उदयनराजे यांनी साताऱ्यात बैठका बोलावल्याच्या चर्चा सुद्धा झाल्या.

नाशिकमध्ये झालेल्या सकल मराठा क्रांती मोर्चाच्या बैठकीला संभाजीराजे उपस्थित राहिले. त्यानंतर त्यांनी उदयनराजे यांची बहीण मनिषाराजे यांची भेट घेतली. या भेटीचे विविध अर्थ काढण्यात येत आहे.

मराठा आरक्षणाच्या या लढ्याचं नेतृत्व कुणी करावं यावरूनही वेगवेगळे मतप्रवाह आहेत. खासदार संभाजी राजे यांनी या लढ्याचं  नेतृत्व करावं अशी मागणी होतेय. तर दुसरीकडे खासदार उदयनराजे यांनी या लढ्याचं नेतृत्व करावं असा सूर देखील उमटतो आहे. 

यावर साताऱ्याची आणि कोल्हापूरची गादी एकच असल्याचं सांगत माध्यमांसह इतरांनी हे लक्षात घ्यावं आम्ही एकच आहोत असं संभाजीराजे यांनी म्हटलंय. मला या मोहीमेचं नेतृत्व नको, मोहीम द्या मोहीम फत्ते करून दाखवणार असं त्यांनी त्याबाबत बोलून दाखवलंय. 

दोन्ही राजेंची भूमिका एक असली तरी ते एकत्र येणं का टाळतात? यामुळे मराठा समाज विविध गटांमध्ये विभागला जातोय का? वेगवेगळ्या भूमिकांमुळे मराठा आंदोलनाची दिशा भरकटेल का? असे अनेक प्रश्न यानिमित्ताने उपस्थित होतात. 

एकत्र येणं टाळतात?

मराठा समाजाला आरक्षण मिळणार नसेल तर जातीनिहाय आरक्षण रद्द करून आर्थिक निकषांवर आरक्षण लागू करा असं मत उदयनराजे यांनी व्यक्त केलं होतं. तर दुसरीकडे सरकार दखल घेण्यात कमी पडत असेल तर लढावं लागेल असा इशारा संभाजीराजे यांनी दिला होता. 

यानंतर उदयनराजे यांनी मराठा नेत्यांशी चर्चा केली तर संभाजीराजे विविध बैठकांना उपस्थित राहीलेले पाहायला मिळालं. 

3 ऑक्टोबरला शिवसंग्रामचे अध्यक्ष विनायक मेटे यांनी मराठा आरक्षणावर पुण्यात विचार मंथन आयोजित केलं होतं. या...\n\ntl;dr:
सर्वोच्च न्यायालयाने मराठा आरक्षणाला स्थगिती दिल्यानंतर राज्यात आंदोलनं सुरू झाली. मराठा समाजाच्या नेत्यांनी राज्यव्यापी बैठका आयोजित करणं सुरू केलं. या सर्व घडामोडींमध्ये खासदार संभाजीराजे आणि खासदार उदयनराजे यांच्या भूमिकांची चर्चा होतेय.